google/wiki40b huggingface dataset:
William Gibbs McAdoo

Biografi

McAdoo ble født i Marietta i Georgia men flyttet 14 år gammel i 1877 til Knoxville etter at hans far ble professor ved University of Tennessee. McAdoo avla sin eksamen ved samme universitet og innledet sin karriere som advokat i Tennessee, før han senere dro til New York og grunnla finansforetaket Pemberton & McAdoo sammen med Francis R. Pemberton, sønn av generalen John C. Pemberton. Rundt århundreskiftet i 1900 tok han på seg oppgaven med prosjektet for å bygge en jernbanetunnel fra Manhattan til New Jersey under Hudsonelva. Da tunnelen ble åpnet i 1908 var McAdoo blitt administrerende direktør for jernbaneselskapet Hudson and Manhattan Railroad Company, og uttalte at hans motto var Let the Public be Pleased.
McAdoo ble utnevnt til landets finansminister i 1913 av president Woodrow Wilson etter at han hadde arbeidet for Wilsons presidentkampanje i 1912. Året etter i 1914 giftet McAdoo seg med Wilsons datter Eleanor Randolph Wilson i Det hvite hus, to år etter hans første kone Sarah Houston Fleming døde. Han var finansminister i en svak økonomisk kriseperiode på grunn av utbruddet av første verdenskrig, og et av grepene han blir husket for var å stenge New York Stock Exchange i fire måneder for å lette på krisen, samt holde landet på gullstandarden. Da USA gikk inn i krigen i 1917 ble jernbanestiftelsen United States Railroad Administration opprettet for å holde orden på transportsystemet i krigstiden. McAdoo forlot embetet i finansdepartementet for å bli leder av denne stiftelsen, en stilling han hadde til november 1919.
Etter dette fokuserte han på sin advokatpraksis, hvor han også var hovedrådgiver for grunnleggerne av United Artists. Han var for øvrig en av demokratenes valgte presidentkandidater både i 1920 og i 1924, mot henholdsvis James Cox og John W. Davis, som han tapte imot begge ganger til tross for at han begge ganger ledet under det første valget på partimøtene. I 1933 ble McAdoo valgt til USAs senat fra California, en posisjon han hadde til 1938. McAdoo døde av hjerteinfarkt den 1. februar 1941 i Washington, DC etter innvielsen av Franklin D. Roosevelt, og ble senere gravlagt på Æresgravlunden i Arlington.
Bifokale briller

Bifokale briller er briller med to forskjellige linsestyrker istedenfor én. Disse blir normalt foreskrevet personer med presbyopi («gammelmannsyn») som også krever en korreksjon for nærsynthet (myopi), langsynthet (hyperopi) og/eller astigmati (skjeve hornhinner). En utvikling av bifokale briller er progressive briller som har en jevn overgang mellom de forskjellige linsestyrkene.
Benjamin Franklin er regnet som oppfinneren av bifokale briller.
The Stranglers

The Stranglers er et engelsk punk/rock-band som ble dannet i 1974. De har aldri holdt seg til en genre, men har vært innom blant annet nyveiv, kunstrock, gothic rock og pop.
Mundeu

Utseende

En middelsstor, kraftig, brunspraglete trebukk. Antennene er litt kraftige og kortere enn kroppen. Pronotum er betydelig bredere enn langt og har rundede sider med en butt tann midt på, langs hver sidekant er det en påfallende, bred, blankt svart flekk som er nesten like lang som sidekanten. Dekkvingene er nesten jevnbrede, med svarte tegninger som inkluderer et kort skråbånd litt bak midten. Beina er forholdsvis korte med kraftige, klubbeformede lår.

Levevis

Larvene lever i død ved.

Utbredelse

Arten er kjent fra Fransk Guyana og det nordlige Brasil.
Vassendgutane

Vassendgutane er et norsk band fra bygda Åmdalen i Ørsta som spiller sin egen variant av country som de selv kaller «fest-country». Vassendgutane har gjort stor suksess som konsertband rundt omkring i Norge med sin uhøytidelige og humoristiske vri på countrymusikken. Bandet består av syv medlemmer og ble startet i 1996.
Debutalbumet Pylse og konjakk kom i 2000 og i 2002 ble oppfølgeren Gi clutch utgitt. Gjennombruddet på landsbasis kom i 2005 med albumet Ungkar med dobbelseng, der spesielt tittelsporet ble en populær låt. Etter suksessen med albumet i 2005, ga de i 2007 ut en konsert-DVD med opptak fra en utsolgt konsert på Rockefeller i Oslo. Albumet XO fra 2008 gikk til topps på VG-lista og solgte til dobbel platina, med over 80 000 eksemplarer. 
Vassendgutane var pauseunderholdning da Spellemannprisene for 2008 ble delt ut.
10. april 2011 ble Vassendgutanes studioalbum Riskrem og entrekått utgitt. Dette er det første studioalbumet etter suksessalbumet XO fra 2008.
Compsocephalus dmitriewi

Utseende

En middelsstor til ganske stor (26-51 millimeter) og bred, litt matt, oftest grønnlig gullbasse. Pronotum har en uregelmessig, mørkrød til svart flekk foran, hodet er samme farge. Hannen har et kraftig, butt gaffelformet utspring i pannen. Pronotum er temmelig hvelvet, mer enn det er vanlig hos gullbasser, sett ovenfra nærmest firkantet. Beina er kraftige, gjerne kobberfargede, forleggene (protibiae) med noen skarpe pigger. Undersiden er gjerne kobberfarget, hodets underside kan være blå.

Utbredelse

Arten lever i Etiopia.
Serbias riksvåpen

Serbias riksvåpen ble offisielt antatt 17. august 2004. Det er samme våpenskjold som huset Obrenović bar 1882 for kongeriket Serbia.
Våpenskjoldets sentralmotiv er dobbeltørnen, et klassisk slavisk symbol som stammer fra huset Nemanjić.
På ørnens mage et indre rødt skjold med sølv kors og de fire kyrilliske bokstavene CCCC, tilsvarende SSSS i det latinske alfabetet, forbokstavene i det nasjonale mottoet «Samo sloga Srbina spasava» (serbisk for bare forent overlever serberne).
Forbildet til symbolikken er antagelig fra Det bysantiske rikes greske BBBB som betyr «Βασιλεύς Βασιλέων Βασιλεύων Βασιλευόντων» (gresk for kongen av konger, regjerer over alle konger).
Swing Time

Handling

Gambleren John «Lucky» Garnett (Fred Astaire) drar til New York for å skaffe seg 25 000 dollar slik at han kan gifte seg med sin forlovede Margaret (Betty Furness). Plutselig finner han seg selv involvert med en ung og lovende danser, Penny (Ginger Rogers).
Rhopalopsyllidae

Liv og utvikling

De fleste artene lever i gangene til gravende gnagere, men slekten Parapsyllus er knyttet til ulike slags sjøfugler. Arter i denne familien bidrar trolig til å spre pest mellom gnagerbestander, i tillegg sprer de trypanosomer og parasittiske rundormer. De er også funnet på hunder, men antas ikke å utgjøre noen fare for mennesker.

Utbredelse

Familien finnes i Sør-Amerika. Dessuten forekommer fire arter i slekten Parapsyllus, som lever i reirene til sjøfugler, i Australia og på New Zealand.
4. divisjon fotball for menn 2012

Østfold Fotballkrets

Kilde: fotball.no

Oslo Fotballkrets I

Kilde: fotball.no

Indre Østland Fotballkrets II

Kilde: fotball.no

Rogaland Fotballkrets I

Kilde: Fotball.no

Rogaland Fotballkrets III

Kilde: Fotball.no

Sunnmøre Fotballkrets

Kilde: fotball.no

Trøndelag Fotballkrets I

Kilde: fotball.no

Nordland Fotballkrets

Kilde: fotball.no
Strålfors

PostNord Strålfors AB er et svensk statlig selskap som ble grunnlagt i 1919 av Thage Carlsson i Ljungby. Selskapet er i dag eid av PostNord AB.
Virksomheten i PostNord Strålfors dreier seg rundt informasjonsbehandling og informasjonslogistikk, og hovedfokus er støtte til store foretak innen kommunikasjon med kunder. PostNord Strålfors automatiserer kundekommunikasjon i alle kanaler og dekker kundenes behov ved å utvikle, produsere og levere systemer, tjenester og produkter for smart, effektiv og sikker kommunikasjon med sine kunder,
Hovedkontoret ligger i Solna og selskapet har 2 200 ansatte (2012).
Skiorientering under Asiatiske vinterleker 2011

Skiorientering under Asiatiske vinterleker 2011. Skiorientering var en av flere sporter under de sjuende Asiatiske vinterleker som ble arrangert i Almaty og Astana i Kasakhstan. Det var første gangen skiorientering var med på programmet i de asiatiske vinterleker. Det var åtte øvelser, tre individuelle og en stafett for menn og detsamme for kvinner. Det var 32 utøvere fra seks nasjoner som deltok i skiorienteringskonkurransene som ble avviklet i perioden 31. januar til 5. februar 2011. Kasakhstan ble beste nasjon, de vant alle åtte gullmedaljene
Movie Rocks

Movie Rocks er et samlealbum med Elvis Presley, utgitt i 1975.
Koppal (distrikt)

Demografi

Ved folketellingen i 2011 var det 1 391 292 innbyggere i distriktet, mot 1 196 089 i 2001. Den urbane befolkningen utgjør 16,79 % av befolkningen.
Barn i alderen 0 til 6 år utgjorde 14,18 % i 2011 mot 17,65 % i 2001. Antallet jenter i den alderen per tusen gutter er 953 i 2011, det samme som i 2001.
Norgesmesterskapet i orientering 1969

Norgesmesterskapet i orientering 1969 bestod av flere arrangementer som i 1969 kåret norgesmestere i orientering.
Hovedmesterskapet ble arrangert i Eidsvoll 14. september. Kongepokalene ble vunnet av Ingrid Hadler og Atle Jacobsen.
Wolf Chasing Wolf

Wolf Chasing Wolf er et musikkalbum med Silver, utgitt i 2008. Albumet lå én uke på VG-lista og endte med 34.-plass som beste plassering.
Skuld

Skuld (norrønt Skuld, trolig fra verbet skulu, «å skulle») er i norrøn mytologi den yngste av nornene, den som representerer framtiden. Sammen med Urd og Verdande holder til ved Urdarbrønnen som ligger under verdenstreet Yggdrasil. Navnene Urd, Verdande og Skuld betegner tre tidsstadier: fortid, nåtid og framtid.
Skuld er også en valkyrje, en som velger og tar med seg tapre menn som faller i strid.

Skaldskaparmål

I den siste delen av Skaldskaparmål, Navnaþulur, som lister en rekke navn i vers, blir også Skuld nevnt som en av flere valkyrjer. Denne delen av Skaldskaparmål blir ikke alltid tatt med i alle moderne utgaver.
Jeanette Haga Holgersen

Jeanette Haga Holgersen (født 11. januar 1990) er norsk håndballspiller. Hun spiller i den norske Postenligaen for Tertnes idrettslag.
Fylkesvei 7476

Fylkesvei 7476 går mellom Medås og Kvitblikk i Fauske kommune. Veien er 9,6 km lang.
Frem til 2019 hadde veien betegnelsen fylkesvei 537.
Coptochirus

Levevis

Disse billene lever i møkk.

Utbredelse

Gruppen er utbredt i Afrika.
Michael Nyqvist

Bakgrunn

Michael Nyqvist (i folkeregisteret Rolf Åke Michael Nyqvist ) ble adoptert 1½ år gammel etter noen tid på barnehjem. Hans adoptivforeldre var advokaten Åke Nyqvist og sekretæren Gerd, f. Nordborg.
Han fikk som femåring vite at han var adoptert. Han traff senere begge sine biologiske foreldre; hans biologiske far var italiensk og har tidligere bodd i Marokko.
Hans søken etter sin egen identitet er tema i selvbiografien Når barnet har lagt seg fra 2009, oversatt av Astrid Nordang.
Han utdannet seg ved Teaterhögskolan i Malmö.

Skuespiller

Nyqvist ble først lagt merke til som skuespiller da han spilte politimannen John Banck i TV-serien Beck, men det var ikke før han spilte i filmen Grabben i graven bredvid han fikk sitt store gjennombrudd. Senere spilte han i filmer som Så som i himmelen, Arn – Tempelridderen, Kautokeino-opprøret og Menn som hater kvinner.
Nyqvist var til sin død en del av det faste ensemblet på Kungliga Dramatiska Teatern. Hans store gjennombrudd skjedde med rollen som bonden Benny i Kjell Sundvalls Grabben i graven bredvid, en rolle han ble belønnet med en Guldbagge for.
I 2011 spilte Nyqvist sine første Hollywoodroller i filmene Abduction og Mission: Impossible – Ghost Protocol.  I den fjerde Mission Impossible-filmen portretterte Nyqvist filmens største skurk og spilte der blant annet mot Tom Cruise.
Michael Nyqvist var gift 1990–1994 med psykologen Pinita Rodriguez (født 1960) og senere fra 1998 med den finske scenografen Catharina Nyqvist Ehrnrooth (født 1969). Han fikk en datter (født 1990) i første ekteskap og en sønn (født 1996) i andre ekteskap.
Nyqvist døde 27. juni 2017 av lungekreft, og ble gravlagt i Katarina kirke i Stockholm 21. juli.
Junior Eurovision Song Contest 2016

Programledere

28. oktober 2016 ble Valerie Vella og Ben Camille presentert som programledere for Junior Eurovision Song Contest 2016. Vella er kjent i Malta som programleder, og har tidligere vært programleder under Maltas nasjonale finaler til Eurovision Song Contest i 2002, 2009 og 2011. Hun har også vært kommentator i Eurovision Song Contest i 2009 og 2010, i tillegg til Junior Eurovision Song Contest fra 2004 til 2009. Hun har også lest opp Maltas poeng i Eurovision Song Contest i 2000 og 2005. Camille er også kjent som programleder, i tillegg til skuespiller i Malta og er kjent for å ha spilt i den maltesiske tv-serien Strada Stretta. Han ledet Malta Eurovision Song Contest 2016 og leste opp Maltas jurypoeng i Eurovision Song Contest samme år.

Nytt stemmesystem

Under pressekonferansen for Junior Eurovision Song Contest 2016, som ble avholdt i Stockholm, annonserte styregruppen at det ville bli en rekke forandringer i forbindelse av avstemningen i Junior Eurovision Song Contest. Tidligere hadde poengene blitt avgitt basert på en kombinasjon av 50 prosent nasjonale jurystemmer og 50 prosent seerstemmer fra hvert land, i tillegg til et ekstra sett med poeng gitt av en jury bestående av barn. Den nye avstemningsprosessen var en variant av det nye systemet som ble innført i Eurovision Song Contest samme år, men i stedet for seerstemmer ble en barnejury bli brukt i hvert land.
1–8, 10 og 12 poeng baseres på en 50/50-kombinasjon av en voksen- og barnejury fra hvert land. Poengene fra voksenjuryen ble lest opp av en talsperson fra hvert land, mens poeng fra de nasjonale barnejuryene ble samlet og lest opp samlet av programlederne. For første gang i Junior Eurovision Song Contest fikk ikke seerne stemme.
I tillegg ga et ekspertpanel fra musikkindustrien tilbakemeldinger på artistenes framføringer. Ekspertpanelet bestod av Christer Björkman, Mads Grimstad og Eurovision Song Contest 2011 og 2012-deltagerne Jedward.
For første gang siden 2005 fikk ikke lenger alle deltakerne 12 poeng fra startet av avstemningen. Dette ble innført i 2005 for å hindre at noen skulle få null poeng.
Canarana (bille)

Utseende

Middelsstore, avlange, kontrastrikt fargede trebukk. Vanligvis er pronotum rødlig, dekkvingene mørke. Antennene er omtrent så lange som kroppen. Pronotum er trapesformet sett ovenfra, dekkvingene jevnbrede, kraftig punkterte.

Utbredelse

Slekten er utbredt i Sør-Amerika, fra Ecuador i nord til Paraguay i sør.
Telles

Utseende

Middelsstore (vingespenn ca. 40 millimeter), kraftige, brunlige smygere. Oversiden er brun med hvite flekker. Undersiden er brunlig med noen gule felter og trekantede, hvite flekker.

Levevis

Larvene lever på gress.

Utbredelse

Slekten er utbredt i Sør- og Mellom-Amerika, fra Panama i nord til Amazonas i sør.
Undulifer

Utseende

Passalidae er middelsstore til store, avlange, blanke, rødbrune til svarte biller. Kjevene er forholdsvis store, fasettøynene små, antennene mer eller mindre C-formede. Pronotum er vanligvis firkantet sett ovenfra, de jevnbrede dekkvingene har markerte punktstriper.

Levevis

Disse artene lever mest i litt høyereliggende skoger (tåkeskog), gjerne mellom 1500-2000 meter over havet, men de kan finnes lavere.

Utbredelse

Slekten er utbredt i Mellom-Amerika.
William Hedley

Tidlige lokomotiver

Før Hedleys tid var slike lokomotiver altfor tunge for den skinnegangen som da fantes. Mens de fleste baner brukte kabeldrift med stasjonære dampmaskiner, hadde diverse andre ordninger også vært prøvd. William Chapman i Butterley Company prøvde i 1812 å bruke en dampmaskin som trakk seg selv langs en kabel, mens Brunton i det samme firmaet hadde bygget den enda mindre vellykkede «mekaniske damphest».
Men i 1812 hadde Matteus Murray og John Blenkinsop produsert det første tosylindrede damplokomotiv, Salamanca for Middleton Collierys jernbane i nærheten av Leeds ved hjelp av en pinion og en tannstang langs skinnegangen (den første tannstangbanen). Dette var det første damplokomotiv på jernbane som fungerte tilfredsstillende, men systemet var komplisert og dyrt.

Første lokomotiv

Hedley følte at hvis hjulparene var koblet sammen, som på Richard Trevithicks lokomotiv, og ett par begynte å spinne, ville det bli motvirket av det andre. Gruveeieren, Christopher Blackett hadde nettopp byttet ut treskinnene på sin bane med L-formede skinner belagt av jern. Hedley bygde først en manuelt drevet testvogn for å teste adhesjon ved ulike belastninger. Han brukte den deretter som chassis for et lokomotiv konstruert etter Trevithicks mønster med en enkelt sylinder og et enkelt rør gjennom kjelen. Dette lokomotivet var ikke tilfredsstillende. Dets bevegelser var uberegnelige på grunn av at det bare hadde en sylinder og det produseres ikke nok damp.

Puffing Billy og Wylam Dilly

Han bygget  i 1812 et annet lokomotiv med hjelp av den senere berømte, Timothy Hackworth, som var hans smedformann, og sin viktigste motormann, Jonathan Forster etter forslag fra John Blenkinsop og Matteus Murray. Dette var det berømte damplokomotivet, Puffing Billy som kjørte første gang i 1813, og som nå er utstilt på Science Museum i London. Dets suksess oppmuntret dem til å bygge et annet lokomotiv, Wylam Dilly, som nå finnes i Skottlands nasjonalmuseum i Edinburgh. Samme år ble hans system for å koble sammen hjulparene patentert.

Endringer

Det var imidlertid fortsatt betydelig slitasje på skinnegangen, og lokomotivet ble gjenoppbygget med to firehjuls boggier etter Blackwells design. I utgangspunktet var hjulene uten flenser for bruk på flensede plateskinner. Rundt 1830 ble linjen bygget om med sterkere skinner, og begge lokomotiver ble tilbakeført til sin opprinnelige form, med hjul med flenser. Begge lokomotiver var i aktiv tjeneste fram til 1862.

Død

Hedley døde i 1843 i Burnhopeside Hall, i nærheten Lanchester og ble begravet på Newburn kirkegård. Fire sønner overlevde ham og hans etterkommere har vært sterkt involvert i kullgruveindustrien frem til nasjonaliseringen i 1940-årene. I 1971 ble en veldedig stiftelse opprettet i Hedleys navn med midler fra erstatninger for nasjonaliseringen.
Bernardo Rossellino

Biografi

Som ung mann var han elev av og samarbeidspartner med Leone Battista Alberti og fra Albertis skisser og planer bygget han Palazzo Rucellai (Firenze) som er et av de første palassene fullt ut i renessansestil. Det har tre etasjer med flate veggpilarer med flater som veksler mellom delikate flater med inskripsjoner og forskjelligartet rustikk mur, under en gesims med kragestein uten friser. I Arezzo benyttet han en fasade all'antica til den seingotiske strukturen til det veldedige brorskapet, Fraternità della Misericordia.
Rossellino virket i Toscana og Roma, hvor han arbeidet mye for pave Nikolas V, med å utvide transeptet (tverrskipet) og apsiden av den gamle Peterskirken (1452–55) som ble fjernet av den påfølgende generasjonen. Av mindre prosjekter han utførte i Roma for Nikolas var restaureringen av Santo Stefano Rotondo, ca. 1450, hvor Rossellinos alter fortsatt kan sees.
Rosselino ble mest kjent for den idealisert nyplanleggingen av Pienza, oldtidsdistriktet Corsignano, hvor pave Piur II ønsket å lage et monument ut av fødestedet sitt, formet etter Renaissance prinsipper om byplanlegging og arkitektur. Han laget sentrum på plassen og hovedbygningene, Duomo, Palazzo Pubblico, biskopens palass (Palazzo Vescovile) og Palazzo Piccolomini, som skulle være omgitt av restene av den lille byen. I Palazzo Piccolomini tok Rossellino opp igjen fasadeorganiseringen av Palazzo Rucellai. For Pius utformet også Rossellino Siena palassene Palazzo Nerucci og det praktfulle Palazzo Piccolomini.
Innen arkitekturen fornyet han gravstedsmonumentene, med vegg-gravstedet til Leonardo Bruni i Santa Croce i Firenze, (1444 – 1447) udokumentert, men øyeblikkelig berømt. I den avbildet han den avdøde florentinske byråkraten liggende, hvilende i en sarkofag, i grunne fordypninger i selve veggen, under et buet bjelkelag støttet av veggpilarer, i noe som minner om hovedåpningen av en triumfbue, med et relieff av Madonna i tympanon. Denne typen gravsteder ble også benyttet av andre kunstnere, først og fremst av Rossellinos bysbarn Desiderio da Settignano. Dette gravstedet ble benyttet som en modell i hele den tidlige renessansen.
Blant andre skulpturelle bestillinger i arkitektoniske formater, utformet Bernardo gravstedet La Beata Villana i kirken Santa Maria Novella, Firenze, og det til juristen Filippo Lazzari i kirken San Domenico at Pistoia. Han sørget for en rikt ornamentert marmor døråpning til Palazzo Pubblico i Siena, og en terrakottaplate som fremstiler Maria Budskapsdag i katedralen i Arezzo.
Monteverde

Monteverde eller Monte Verde er ei bygd og et distrikt i kantonen Puntarenas i provinsen Puntarenas i Costa Rica. Flesteparten av innbyggerne i distriktet bor i landsbyen Santa Elena, mens bebyggelsen i selve bygda Monteverde ligger spredt utover flere kilometer langs veien som fører til Monteverde biologiske reservat. Reservatet har gjort området til et av landets mest populære turistmål. Distriktet hadde et beregna innbyggertall på 5 443 i 2010.
Monteverde var først bebodd av bønder som slo seg ned der på 1930-tallet, og seinere av kvekere som ankom i 1951.
Per-Åge Skrøder

Tidlig liv

Skrøder ble født 4. august 1978 og vokste opp på Yven i Sarpsborg. Han tilbrakte barne- og ungdomsårene i Sparta Warriors, før han kom til Lillehammer for å gå på hockeylinja på Norges Toppidrettsgymnas. Det kombinerte han med å spille for Lillehammers seniorlag og i sin første hele sesong på seniornivå produserte han 54 poeng på 36 kamper. Han tok en sesong til i Lillehammer, før han til sesongen 1997-1998 returnerte til moderklubben Sparta.

1998–2016: Karriere i den svenske eliteserien

Sesongen etter startet han sitt Sverige-eventyr med spill i Västra Frölunda. Etter det har han nytt stor suksess i Sverige med sin kombinasjon av knallhardt fysisk spill og målteft. Han var vunnet flere svenske mesterskap og har rekorden for flest undertallsmål i sluttspillet. I 2009 ble han toppscorer i Sverige med 59 poeng på 55 kamper for MoDo. Hans målproduksjon økte kraftig etter at han kom til MoDo hvor han ble rekkekamerat med veteranen Niklas Sundström, som rundt årtusenskiftet ble regnet som en av de beste defensive forwardene i NHL, med flere år som rekkekamerat med Wayne Gretzky.
Den 29. november 2011 scoret Skrøder sitt 195. mål i den svenske Elitserien da han etter en kontring satte inn 4-0 målet for MoDo i starten av midtperioden. Dermed passerte han finske Erkki Laine og innehar dermed alene rekorden for den mestscorende utlendingen i svensk hockey.
Skrøders kontrakt gikk ut med Modo etter 2015/16-sesongen, men hans skuffelse over nedrykket til HockeyAllsvenskan gjorde at han ikke skrev noen ny kontrakt. I løpet av høsten 2016 spilte han for Örnsköldsviks HF i Division 1, og ble leid ut til Modo i Allsvenskan for en kortere periode i november. I alt spilte Skrøder 856 kamper i SHL og noterte seg for 260 mål og 253 assist, og har dermed scoringsrekorden i svensk topphockey blant utenlandske spillere.

2016: Retur til Sparta Warriors

Den 28. november 2016 ble det kjent at Skrøder hadde signert for Sparta Warriors. Kontrakten som i første omgang strekker seg fram til jul (i alt fire kamper), før han etter planen legger opp.

Landslagskarriere

Skrøder har i flere år vært en av de viktigste offensive spillere på det norske herrelandslaget, og har i alt spilt 102 offisielle landskamper for Norge (VM- og OL-kamper samt kvalifikasjonskamper til VM og OL). Han debuterte på herrelandslaget under ishockey-VM 1997 og har siden da deltatt i 13 VM-turneringer og 1 OL-turnering. 
Under ishockey-VM 2011 sørget Skrøder og Mathis Olimb for Norges første seier over Sverige da de begge scoret i straffeslagskonkurransen. Den 11. mai 2013 spilte han sin landskamp nummer 100, hvor han scorte to mål i en 3−1-seier over Hviterussland under VM.
Under vinter-OL 2014 noterte han seg for 2 mål på fire kamper; det ene i et 1−6-tap til Finland og det andre i 1−3-tapet til Østerrike.
Bočac vannkraftverk

Bočac  vannkraftverk er en demning med vannkraftverk i Bosnia-Hercegovina. Det er lokalisert i et av landets sentrale vassdrag, Vrbas, som renner nordover og munner ut i elven Sava. Vannkraftverket ligger ved byen Bočac, 20 km sør for Banja Luka. Installert vannkraftkapasitet er 110 MW. Anlegget stod ferdig i 2010.